at panahon na rin ngayong dapat ipagsigawan sa mapagbingibingihang amerika ang di maitatakwil na katotohanan, na isang panglulupig at wala kundi panglulupig ang maghari sa ayaw pahari; na isang asal ganid ang pagsikil sa buhay ng may karapatang mabuhay nang malaya; na isang asal hayop ang pagsasamantala ng malakas sa mahina!. ano pa ang hinihintay ng pamahalaang nakasasakop? ibig ba ng pamahalaang iyan na si washington at ang kanyang mga kapanahong namuhunan ng dugo, sa pagtataguyod sa hangad ng bayan nila nang maghimagsik; ibig ba ng pamahalaang amerikano, aking inuulit, na magsibalikwas ang mabubunying kaluluwang ito sa kanilang libingan at siya ay sisihin sa di pagtupad sa kanyang tungkulin? alin pang araw ang ibig dumating? kun kailan ba pumuti ang uwak?. naputol dito ang talumpati ni faure. si juancho noon ay biglang lumundag mula sa kanyang upo at nagsisigaw ng sunog! at siya nga namang totoo! nagliliab ang palupo ng bahay! nangamutla ang lahat. di magkamayaw ang mga tubig!